বাঙ্কার উদ্ধারের মাঝেই কৃষ্ণগঞ্জে গ্রেফতার দুই রোহিঙ্গা

নদিয়া: বাঙ্কার উদ্ধারের ঘটনার মাঝেই কৃষ্ণগঞ্জে গ্রেফতার দুই রোহিঙ্গা (Rohingya)। বাঙ্কার রহস্যের এখনও কিনারা হয়নি তারমধ্যেই নদিয়ার কৃষ্ণগঞ্জ থানার পুলিশ ভাজন ঘাটএলাকা থেকে রবিবার রাতে দুই রোহিঙ্গাকে (Rohingya Arrested Nadia) গ্রেফতার করে পুলিশ। সূত্রের খবর, ওই দুই রোহিঙ্গা বছরখানেক আগে তারা অবৈধভাবে ভারতে প্রবেশ করে। হায়দ্রাবাদে কাজে গিয়েছিল তারা। সেখান থেকে ফেরার পথে গ্রেফতার করে পুলিশ।

বেশ কয়েকদিন ধরেই বাংলাদেশের পরিস্থিতি উত্তাল। এৎ মধ্যে এদেশে অনুপ্রবেশ সমস্যা জটিল আকার ধারণ করেছে। জানা যায় ধৃত দুজন বাংলাদেশে রোহিঙ্গা ক্যাম্পে থাকে। ধৃত এমডি যাদব এবং আরেক জনের নাম মোহাম্মদ নুর মায়ানমারের বাসিন্দা। পুলিশ সূত্রে খবর, এক বছর আগে তারা অবৈধভাবে ভারতে প্রবেশ করে। তারপরেই হায়দ্রাবাদে কাজের উদ্দেশ্যে গিয়েছিল। এরপর আবার বাংলাদেশে পালানোর ছক কষে ছিল। রবিবার রাতে ভাজনঘাট এলাকায় ঘোরাঘুরি করতে দেখে সন্দেহ হয় স্থানীয়দের। তাঁরাই কৃষ্ণগঞ্জ থানায় খবর দেন। তাদেরকে গ্রেফতার করে কৃষ্ণগঞ্জ থানার পুলিশ। ধৃতদের সোমবার আদালতে তোলা হবে। জিজ্ঞাসাবাদের জন্য আদালতে ধৃতকে নিজেদের হেফাজতে চাইবে পুলিশ।

আরও পড়ুন:সাতসকালে ট্রেনে আগুন আতঙ্ক! শিয়ালদহ-হাসনাবাদ শাখায় দীর্ঘক্ষণ ব্যাহত ট্রেন চলাচল

অন্য খবর দেখুন